**MESTNA OBČINA KRANJ**, Slovenski trg 1, 4000 Kranj, ki jo zastopa župan Matjaž Rakovec,

matična št. 5874653000, identifikacijska št. za DDV: SI55789935

(v nadaljevanju: prvo pogodbena stranka)

ter

**\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_**, EMŠO: \_\_\_\_\_\_\_\_\_\_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_\_\_\_\_

(v nadaljevanju: drugo pogodbena stranka)

skleneta

**PRODAJNO POGODBO**

1. člen

Pogodbeni stranki uvodoma ugotavljata, da:

1. je prodajalec zemljiškoknjižni solastnik nepremičnine s parcelno št. 298/6 (ID 6369359), katastrska občina 2121 KLANEC, v izmeri 1.147 m², in sicer v deležu 820/1147 do celote
2. je solastnik nepremičnine, ki je predmet te prodajne pogodbe, KRČ MATJAŽ, Huje 9, 4000 Kranj, v deležu 327/1147 do celote,
3. sklepata to pogodbo na podlagi določil Zakona o stvarnem premoženju države in samoupravnih lokalnih skupnosti (Uradni list RS, številka 11/18, 79/18 in 78/23-ZORR) in Uredbe o stvarnem premoženju države in samoupravnih lokalnih skupnosti (Uradni list RS, številka 31/18),
4. se kot vrednost za m² zemljišča, ki je predmet te pogodbe, vzame vrednost, ugotovljena na podlagi cenitvenega poročila NAI Significa, in sicer za PC znaša 97,00 EUR/m²;
5. je Mestni svet Mestne občine Kranj na 17. seji dne 17.11.2024 sprejel načrt razpolaganja z nepremičnim premoženjem Mestne občine Kranj za leto 2025, katerega del je tudi zemljišče iz prve točke tega člena,
6. iz Lokacijske informacije št. 3501-1024/2024-2-802108, z dne 13.9.2024 izhaja, da je nepremičnina iz prve točke tega člena po namenski rabi opredeljena kot CU;
7. da sklepata to pogodbo na podlagi javnega razpisa, št. 478-1402025-mok-1 z dne 08.07.2025, objavljenega dne 10.07.2025 na spletni strani Mestne občine Kranj, po izvedbi javne dražbe, dne 31.07.2025, na kateri je bil kot najugodnejši izbran ponudnik \_\_\_\_\_\_\_\_\_\_\_\_\_\_\_\_\_, ki je ponudil ceno \_\_\_\_\_\_\_\_\_\_\_\_\_\_\_ EUR.

2. člen

Prodajalec proda in kupec kupi bremen prosti delež na zemljišču katastrska občina 2121 KLANEC, in sicer:

* parcelo št. 298/6 (ID 6369359), v deležu 820/1147 do celote, v izmeri 820 m².

3. člen

Kupnina za nepremičnine iz 2. člena te pogodbe znaša \_\_\_\_\_\_\_\_\_\_\_\_\_\_\_ EUR.

Kupec je v skladu z razpisnimi pogoji že vplačal varščino v višini \_\_\_\_\_\_\_\_\_\_\_\_\_\_\_\_\_\_ EUR in se mu vračuna v kupnino.

Kupec se zaveže preostali znesek kupnine v višini \_\_\_\_\_\_\_\_\_\_\_\_\_\_\_ EUR nakazati na podračun enotnega zakladniškega računa št. SI56 0125 2010 0006 472 Mestne občine Kranj, odprt pri Upravi za javna plačila v roku 30 dni po podpisu te pogodbe na osnovi izdanega računa.

V primeru zamude pripadajo prodajalcu z zakonom določene zamudne obresti.

4. člen

Kupec nosi vse stroške iz te pogodbe.

5. člen

Pogodbeni stranki soglašata, prodajalec pa se izrecno zaveže izdati s strani prodajalca overjeno listino z zemljiškoknjižnim dovolilom, ki bo temeljilo na tej pogodbi, s katerim bo prodajalec izrecno dovolil vpis lastninske pravice na nepremičnini, ki je predmet prodaje po tej pogodbi na kupca in sicer v roku najkasneje osem dni po plačilu celotne kupnine in stroškov ter pripadajočih davkov, navedenih v tretjem členu te pogodbe.

Pogodbeni stranki se dogovorita, da bo prodajalec, v 8 dneh po prejemu celotne kupnine izdal overjeno zemljiškoknjižno dovolilo z naslednjo vsebino:

»MESTNA OBČINA KRANJ, Slovenski trg 1, 4000 Kranj, ki jo zastopa župan Matjaž Rakovec, matična št. 5874653, izrecno in nepogojno dovoljuje, da se na podlagi prodajne pogodbe št. 411-2/2019-\_\_\_, z dne \_\_\_\_\_\_\_\_\_\_\_\_\_\_\_ pri nepremičnini:

• katastrska občina 2121 KLANEC parcela št. 298/6 (ID 6369359), v deležu 820/1147 do celote

vknjiži lastninska pravica na ime:

\_\_\_\_\_\_\_\_\_\_\_\_\_\_\_\_\_\_\_\_\_\_, EMŠO: \_\_\_\_\_\_\_\_\_\_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_\_\_\_\_.«

6. člen

Kupec se zaveže z dnem sklenitve pogodbe prevzeti v last, posest in uporabo zemljišče, ki je predmet te pogodbe in se s tem dnem zaveže prevzeti davke, prispevke in druga javna bremena, ki padejo na kupljeno nepremičnino. Do dneva prevzema nepremičnine v last, posest in uporabo nosi nevarnost uničenja ali poškodovanja predmetne nepremičnine prodajalec, od prevzema dalje pa ta nevarnost preide na kupca. Prodajalec se zavezuje svojo nepremičnino do prevzema le-te s strani kupca, uporabljati s skrbnostjo dobrega gospodarja in jih ne sme spreminjati na slabše ali zmanjšati njihove vrednosti, odtujiti ali na kakršen koli način obremeniti.

Pogodbeni stranki soglašata, da zemljiškoknjižni vpis lahko predlaga vsaka od pogodbenih strank, stroške zemljiškoknjižnega vpisa pa nosi kupec.

S podpisom te pogodbe se pogodbeni stranki medsebojno zavezujeta podpisati vse ostale potrebne listine za zemljiškoknjižno ureditev te pogodbe.

7. člen

V primeru, da se ugotovi, da je pri sklepanju ali izvajanju te pogodbe, kdo v imenu ali na račun druge pogodbene stranke, predstavniku ali posredniku MOK ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

MOK bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričela z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

8. člen

Kupec si je nepremičnino, ki je predmet te pogodbe, pred sklenitvijo te pogodbe ogledal na kraju samem, znana mu je lega, velikost, dejansko stanje zadevne nepremičnine na dan sklenitve pogodbe, komunalna opremljenost in gradbeno stanje, tako, da ga kupec kot takega sprejema, jo kupuje po načelu »videno-kupljeno«, pogodbeni stranki pa druga proti drugi po izpolnitvi vseh obveznosti, ki izhajajo iz te pogodbe, nimata nobenih zahtevkov več.

Prodajalec jamči, da na deležu nepremičnine, ki je predmet te pogodbe, obligacijsko pravnih bremen, tako zemljiškoknjižnih kot tistih, ki v zemljiško knjigo niso vpisana, ni in da je delež nepremičnin prost stvarnih in pravnih napak ali katerihkoli drugih pravic tretjih oseb. Kupcu izrecno zagotavlja, da nihče nima in ne bo imel obligacijsko pravnih ali stvarnopravnih zahtevkov do deleža na predmetni nepremičnini.

Prodajalec jamči, da delež nepremičnine ni predmet nobenih dednih, denacionalizacijskih, izvršilnih ali drugih postopkov in da ima poravnane vse javne dajatve in druge obveznosti v zvezi s deležem na nepremičnini. Prodajalec jamči, da bo v primeru, če bi se v zvezi z vknjižbo lastninske pravice na nepremičninah, ki so predmet te pogodbe, pojavil kakršenkoli zahtevek tretjih oseb ali pristojnih organov, na lastne stroške storili vse, da bo nasprotno stranko obvaroval kakršnihkoli zahtevkov oz. posledic in aktivno sodelovali v morebitnih postopkih.

9. člen

Skrbnik pogodbe s strani Mestne občine Kranj je Damjana Črček. Pogodbeni stranki se dogovorita, da bo Mestna občina Kranj v primeru spremembe skrbnika pogodbe nasprotno pogodbeno stranko o tem obvestila pisno z dopisom in da zaradi spremembe skrbnika ni potrebna sklenitev dodatka k tej pogodbi.

Za reševanje morebitnih sporov iz te pogodbe, ki jih pogodbeni stranki ne bi uspeli rešiti sporazumno, je pristojno stvarno pristojno sodišče v Kranju.

10. člen

Pogodba je sklenjena z dnem podpisa obeh pogodbenih strank.

11. člen

Pogodba je sestavljena v 5 (petih) enakih izvodih, od katerih prejmeta pogodbeni stranki vsaka po 2 (dva) izvoda in en izvod z notarsko overjenim podpisom pogodbenih strank pa je namenjen za potrebe vpisa lastništva v zemljiško knjigo pristojnega sodišča.

 Številka: 411-2/2019-\_\_\_\_\_

Datum: Datum:

KUPEC: PRODAJALEC

\_\_\_\_\_\_\_\_\_\_\_\_\_\_\_ MESTNA OBČINA KRANJ

 Matjaž Rakovec

 Župan